kardosdrur/scandi-wiki huggingface dataset:
Hu Ruibao

Hu Ruibao (født den 17. september 1996) er en kinesisk fodboldspiller, som spiller for den kinesiske storklub Guangzhou Evergrande.

Karriere

Guangzhou Evergrande I
Hu Ruibao begyndte i sin fodboldkarriere i storklubben Guangzhou Evergrande, hvor han kom på kontrakt i 2016. Guangzhou Evergrande vandt den kinesiske Super League i Ruibaos første sæson på førsteholdet, men han fik ikke en tællende ligakamp. Ruibao havde trøje nummer 36 i klubben, der med titlen i 2016 tog sit sjette mesterskab i træk.

I den efterfølgende sæson blev det heller ikke til ligakampe for Ruibao, men han var til gengæld på en ti dage lang prøvetræning i Manchester City. Her udtrykte den engelske storklub, at de gerne ville skrive kontrakt med Hu Ruibao, men hans kinesiske klub modsatte sig et salg og trak handlen i langdrag, så den ikke kunne nå at blive en realitet inden transferviduet lukkede ved slutningen af januar 2017.

Vejle Boldklub
Uden udsigt til spilletid i Guangzhou Evergrande åbneder der sig i stedet for en mulighed for Hu Ruibao for at komme til Europa på anden vis. Hans agent, Lucas Chang Jin, er nemlig forretningspartner med Vejle Boldklubs ejer, Andrei Zolotko. Den 9. februar 2017 annoncerede Vejle Boldklub, at Hu Ruibao havde tilsluttet sig resten af truppen og ville skrive under på en kontrakt med klubben på træningslejren Tyrkiet forud for forårssæsonen. Hu Ruibao fik aldrig en tællende kamp på førsteholdet i sin første halvsæson i Vejle Boldklub, men trænede fortsat med i klubben efter sommerpausen i 2017.

SV Darmstadt 98
Den 28. juni 2017 offentliggjorde Bundesligaklubben SV Darmstadt 98, at de havde Hu Ruibao på prøvetræning. Senere på sommeren lejede de Hu Ruibao for resten af 2017. Han fik dog aldrig en kamp for klubben og vendte retur til Vejle Boldklub i januar 2018.

Guangzhou Evergrande II
I januar 2018 vendte Ruibao tilbage til Guangzhou Evergrande, som han debuterede for i Chinese Super League den 2. marts 2018.

International karriere 
Hu Ruibao har spillet fem kampe for Kinas U18-landshold og har desuden spillet tre kampe for landets OL-hold, U22-landsholdet.

Referencer 

Fodboldspillere fra Vejle Boldklub
Fodboldspillere fra Kina
Danske Vidundere

Danske Vidundere  er en dansk dokumentarfilmserie der blev sendt på DR2 fra 2005-2007. 

De første fire udsendelser var med værten Anja Philip, mens de sidste ti udsendelser var med Ann Marker. 

Udsendelsen handler om at værterne tager rundt i Danmark, og besøger nogle forskellige naturområder som f.eks. Stevns Klint. Her fortælles der om historien og hvordan området er opstået.

Afsnit

Referencer

Eksterne henvisninger 
 

Dokumentarfilm fra Danmark
Danske film fra 2005
Saltholm
Gondol

Gondol har flere betydninger:

En bådtype, se gondol (bådtype).
En beholder til passagerer eller varer på et luftskib.
En beholder til passagerer og varer under en ballon.  
En beholder til passagerer eller varer  på en gondolbane.
En beholder til passagerer i visse tivoliforlystelser, fx pariserhjul.
Et stativ til udstilling af varer.
Tjetjeniens nationalsang

Shatlak's Sang (Tjetjenien: Шатлакхан Илли / Shatlakkhan Illi) er nationalsang for Tjetjenien, tekst af Hodshy-Ahmed Kadyrov og musik af Umar Beksultanov.

Republikken Tjetjenien
Nationalsange
Spis Bedre

Spis Bedre er et madmagasin, der specialiserer sig i nem og hurtig madlavning. 

Magasinet udgives af den danske mediekoncern Aller Media og udkommer en gang om måneden. I andet halvår er 2014 havde Spis Bedre et oplagstal på 10.953.

I 2016 fusionerede Spis Bedre med det andet madmagasin Mad! under navnet Spis Bedre. 

Iben Rouw er chefredaktør for bladet.

Referencer

Eksterne henvisninger
 Spis Bedres hjemmeside

Tidsskrifter fra Danmark
Aller Media
Isabellas

ISABELLAS er et dansk livsstilsmagasin, som udkommer 12 gange årligt og udgives af mediekoncernen Aller Media. 

Kernestoffet i ISABELLAS er primært artikler, inspiration og gode råd til haven, boligen og madlavningen. Magasinet lægger vægt på æstetik og bringer i hver udgivelse reportager fra boliger og haver fra både ind- og udland. Magasinet havde i 2. halvår af 2014 et oplagstal på 35.228 ifølge Dansk Oplagskontrol.

Chefredaktør på ISABELLAS er Line Marie Laursen.

Referencer

Kilder og eksterne henvisninger
ISABELLAS' hjemmeside

Tidsskrifter fra Danmark
Aller Media
Mad & Bolig Magasinet

Mad & Bolig er et dansk bolig- og madmagasin, der udgives af Aller Media og udkommer en gang om måneden. 

Mad & Boligs stofområder inkluderer boligreportager, madlavning, indretning og rejser. I 1. halvår af 2014 havde Mad & Bolig et oplagstal på 28.293, mens oplagstallet i 2. halvår lå på 29.469.

Ulla Johanne Johansson er chefredaktør for Mad & Bolig.

Referencer

Kilder og eksterne henvisninger 
 Mad & Boligs hjemmeside

Tidsskrifter fra Danmark
Aller Media
Gilles-Louis Chrétien

Gilles-Louis Chrétien (5. februar 1754 - 4. marts 1811) var en fransk musiker og opfinder.

Chrétien var oprindeligt cellist, men mistede sin stilling i det kongelige kapel i Paris under den franske revolution. I stedet gav han sig til at ernære sig med at lave portrætter af folk. Da han samtidig var teknisk interesseret, videreudviklede han de eksisterende teknikker, der gik ud på at tegne silhuettet af et ansigt op på et stykke papir og derpå ved hjælp af en pantograf at tegne det i den ønskede størrelse. Chrétiens ændring gik ud på, at han på selve silhuettet skabt af denne metode, tilføjede ansigtstræk som øjne, hår, mund osv. Derpå stak man så dette billede i kobber, hvorpå man kunne fremstille mange kopier af portrættet. Han kaldte sin metode for physionotrace som en sammentrækning af ordene "physionomie" (ansigt) og "tracer" (tegne).

Han var begyndt med physionotrace allerede i 1787, og på grund af massefremstillingen kunne han fremstille portrætter ganske billigt, hvilket gjorde dem tilgængelige for en stor del af befolkningen. Han lavede portrætter af en lang række af datidens kendte personer, herunder nøglepersonerne fra revolutionen, og mange af disse portrætter eksisterer fortsat. Ud over franskmænd portrætterede Chrétien især danskere, idet Danmark var et af de få lande, der ikke var i konflikt med Frankrig. Der kendes til portrætter af i alt 113 identificerede danskere med Chrétiens metode.

I 1807 blev han rehabiliteret som musiker af Napoleon, og han skrev blandt andet en opera. Desuden skrev han en bog: La Musique considérée comme science naturelle (Musikken opfattet som naturvidenskab).

Referencer 

Cellister
Musikere fra Frankrig
Kunstnere fra Frankrig
Musikalsk Tidende

Musikalsk Tidende var et musiktidsskrift der udkom fra 1836 med kun 20 numre redigeret af komponisten A.P. Berggreen "i Forening med nogle Kunstvenner" 

Der var endnu ikke tilstrækkelig grundlag for et sådant initiativ; det måtte vente til senere i 1800-tallet.

Se også
 Musikforeningen, der også opstod 1836 for musikinteresserede københavnere.

Noter

Eksterne henvisninger
 Musikalsk Tidende, redigeret i Forening med nogle Kunstvenner af  A. P. Berggreen. N:o 1-20.  Med 6 Musikbilag.. Online på Runeberg.org

Tidsskrifter om musik
Etableret i 1836
Ophørt i 1836
Sonia Rosemary Keppel

The Honourable  Sonia Rosemary Cubitt OBE DStJ (født Sonia Rosemary Keppel) ( 24. maj 1900 – 16. august 1986) var en britisk adelskvinde.

Hun var den første hustru til Roland Cubitt, 3. baron Ashcombe. Gennem sin eneste datter (The Honourable Rosalind Maud Cubitt) blev hun mormor til Camilla Shand, der er gift med kong Charles 3. af Storbritannien.

Forældre 
Sonia Rosemary Keppel var datter af oberstløjtnant The Honourable George Keppel (1865–1947), der var søn af William Keppel, 7. jarl af Albemarle (1832–1894) og Alice Keppel (1868 – 1947), der var Edward 7. af Storbritanniens elskerinde.

Familie 
I 1920–1947 var Sonia Rosemary Keppel gift med Roland Cubitt (1899–1962), der få måneder efter deres skilsmisse blev den 3. baron Ashcombe. The Honourables hr. og fru Cubitt fik én datter og to sønner.

Datteren Rosalind Shand (1921–1994) blev mor til til Camilla Shand, der er gift med kong Charles 3. af Storbritannien.

Den ældste søn Henry Cubitt, 4. baron Ashcombe (1924–2013) var gift tre gange, men han efterlod sin ikke efterkommere. Efter Henry Cubitts død blev hans slægtning Mark Cubitt (født 1964) den 5. baron Ashcombe.

Den yngste søn var den ærede Jeremy John Cubitt (1927–1958), der var gift med Diana Edith Du Cane, og som blev far til Sarah Victoria Cubitt (født 1953).

Adel fra Storbritannien
Otto Grundtvig

Otto Grundtvig (1772—1843) var sognepræst i Gladsaxe og bror til N.F.S. Grundtvig . Han skildres som brav og værdig, begavet og dygtig, kraftig og livlig. Han var søn af sognepræsten i Udby Johan Ottosen Grundtvig, der udgav en vidtløftig "Katekismi Forklaring efter Saliggørelsens Orden" i 1779.

Eksterne henvisninger 
 

Præster fra Danmark
Anne van Keppel, grevinde af Albemarle

Anne van Keppel (født 24. juni 1703, død 20. oktober 1789), født som Lady Anne Lennox var en britisk adelskvinde og hofdame. Hun tilhørte den udvidede kongefamilie.

Forfædre 
Anne Lennox var sønnedatter af Karl 2. af England, tipoldedatter af bl.a. Henrik 4. af Frankrig og Anne af Danmark samt tiptipoldedatter af Frederik 2. af Damark-Norge.

Efterkommere 
Anne var gift med Willem van Keppel, 2. jarl af Albemarle (1702–1754). Blandt deres efterkommere er Diana Frances Spencer, prinsesse af Wales (1961–1997) og Camilla, dronning af Storbritannien (født 1947), der begge giftede sig med Charles, prins af Wales (født 1948).

Titler 
 1703 – 1722: ladyen Anne Lennox
 1722 – 1754: den meget ærede grevinden af af Albemarle
 1754 – 1789: den meget ærede enkegrevinden af af Albemarle

Adel fra Storbritannien
Briter i 1700-tallet
Nicolai Esmit

Nicolai Esmit (f. før 1649, d. efter 1682) var guvernør på Sankt Thomas i Dansk Vestindien fra 4. juli 1680 til november 1682.

Han blev født i Hertugdømmet Holsten og var stået til søs i ung alder. Ved hjemkomsten til København i 1679 henvendte han sig til bestyrelsen for Dansk vestindisk Kompagni og anbefalede sig selv som ny guvernør med sin erfaring fra 30 år i Vestindien, hvor han havde gjort sig fortjent hos englænderne ved sin medvirken ved deres kolonisation af Jamaica og Tortuga. På daværende tidspunkt var omtrent halvdelen af Jamaicas indbyggere tobaksplantere mens resten var sørøvere, mens Tortuga, som både England og Frankrig gjorde krav på, var base for datidens mest hårdkogte sørøvere. Under Esmits tid blev øen forvaltet af først guvernør Elias Watt, i hvis guvernørtid fra 1655 til 1660 der var foregået angreb på Cuba, og efterfølgende af Rausset, som i 1665 blev afhentet af franskmændene og ført direkte til Bastillen i Paris. På det tidspunkt, hvor Esmit anbefalede sig som guvernør, var sørøveriet imidlertid kommet i vanskeligheder, da England havde sluttet fred med Spanien og sørøvere blev jagtet af engelske fregatter.

Til trods for sin baggrund, som ledelsen i Dansk vestindisk Kompagni næppe har forstået til fulde, blev Esmit udnævnt til guvernør. Han udmærkede sig i denne egenskab ved at sove længe om morgenen, stoltsere rundt med handsker og stok og slynge om sig med de mest umulige ordrer. Desuden snød han kompagniet og drak som en svamp.

Efterhånden gik der rygter om, at han modtog fremmede skibe og gav dem danske skibspapirer, det vil sige reelt lod sine game sørøverkammerater sejle under dansk flag. Dette fik den engelske guvernør på Jamaica til at protestere, men inden kompagniet eller englænderne nåede at reagere, blev Esmit afsat af sin egen lillebroder, Adolph Esmit, som købte plyndringsgods af sørøvere.

Kort efter blev imidlertid begge brødre kaldt til København for at blive stillet til regnskab for deres gerninger. Da det kom til stykket fandt man dog, at ingen af dem var hjemfalden til straf. Nikolai Esmit endte sin tilværelse som en stakkel, der spiste nådsens brød i Danmark.

Litteratur 
 Erik Kjersgaard: "Sørøverkrønikens sidste kapitel" (kronik i Skalk 1974 Nr. 5; s. 18-28, heraf om Esmit s. 25-26) 
 John P. Knox: A historical account of St. Thomas, W.I.; New York 1852
 Fr. Krarup: "Esmit, Nicolas" (i: Dansk Biografisk Lexikon, 1. udgave, bind IV, s. 599-600)

Dansk Vestindiens guvernører
Adolph Esmit

Adolph Esmit var guvernør på Sankt Thomas i Dansk Vestindien mellem november 1682 og 7. maj 1684. Han blev født i Hertugdømmet Holsten. Som ung var han draget til søs og befandt sig i 1679 i Kurland, men sluttede sig til sin ældre broder, Nicolai Esmit, da denne blev udnævnt til stillingen som guvernør, idet han først optrådte som fører af et slaveskib.

Nicolai Esmit blev som guvernør hurtig mødt af modstand i befolkningen, og Adolph satte sig i spidsen for det modparti, der i 1683 udråbte ham til ny guvernør. Hans kone skaffede ham i København udnævnelse til guvernør ad interim, men hans ledelse blev en skandale fra først til sidst. I hans korte tid som "guvernør" var den franske sørøver Jean Hamlin eftersøgt over hele Caribien men umulig at opspore. Han og hans skib, "La Trompeuse" (Den bedrageriske) befandt sig nemlig i bugten ved Sankt Thomas, hvor han solgte sit bytte til "guvernøren". I foråret 1683 sejlede et engelsk krigsskib ind foran rheden, hvor "La Trompeuse" lå for anker, og beskød skibet. Hamlin forsøgte at besvare ilden men havde for lille mandskab til at tage kampen op og flygtede fra skibet. Englænderne sprængte det i luften og optog eftersøgningen efter Hamlin. Da Adolph Esmit blev spurgt, svarede han, at Hamlin var flygtet, men det var ikke rigtigt. Han var fortsat på øen og blev der, til faren var drevet over. 

For at forebygge, at Englænderne med magt satte sig i besiddelse af "røverreden" Sankt Thomas, måtte man i 1684 udnævne en anden guvernør, Gabriel Milan. Denne kastede Adolph i fængsel i stedet for at sende ham hjem, så at en ny ekspedition måtte udsendes for at hente begge brødre. Adolph unddrog sig retsprocessens følger ved at give Det vestindiske Kompagni udsigt til ved hans hjælp at finde vraget af et spansk sølvskib. Han blev da atter, i 1687, udnævnt til guvernør og stævnede igen til Sankt Thomas. Da indbyggerne imidlertid ikke ville vide af ham, og da hans løfter syntes at være tomme, førtes han 1688 endnu en gang tilbage til København. Her ønskede man kun at blive ham kvit, og da han undveg til Kurland, forsvandt hans navn her i landet.

Hans hustru, Charity, der optrådte på hans vegne, synes at have været en englænderinde og ikke at have haft børn af dette sit andet ægteskab.

Noter

Litteratur 
 Erik Kjersgaard: "Sørøverkrønikens sidste kapitel" (kronik i Skalk 1974 Nr. 5; s. 18-28, heraf om Esmit s. 26) 
 John P. Knox: A historical account of St. Thomas, W.I.; New York 1852
 Fr. Krarup: "Esmit, Adolph" (i: Dansk Biografisk Lexikon, 1. udgave, bind IV, s. 599)

Dansk Vestindiens guvernører
Danskere i 1600-tallet
George Keppel (oberstløjtnant)

Oberstløjtnant den ærede George Keppel, MVO (14. oktober 1865 – 22. november 1947) var en britisk soldat og mand til Alice Keppel, der var Edward 7. af Storbritanniens elskerinde.

Forfædre 
George Keppel var søn af William Keppel, 7. jarl af Albemarle, der igen var tipoldesøn af Anne van Keppel, grevinde af Albemarle. Anne van Keppel var sønnedatter af kong Karl 2. af England.

Efterkommere 
George Keppel og Alice Keppel fik to døtre. Deres yngste datter (Sonia Rosemary Keppel) blev mor til Rosalind Shand (1921–1994) og mormor til Camilla Shand (født 1947), der er gift med kong Charles 3. af Storbritannien (født 1948).

Officerer fra Storbritannien
Adel fra Storbritannien
UTC+4

UTC+4 er betegnelsen for den tidszone hvor klokken er 4 timer foran UTC.

UTC+4 bruges året rundt i følgende lande og områder

Europa 
 I dele af Rusland (Astrakhan oblast, Samara oblast, Saratov oblast, Uljanovsk oblast, Republikken Udmurtien) hvor tiden kaldes Samara-tid eller MSK+1 da tidszonen er 1 time foran Moskva tid
 Armenien
 Aserbajdsjan
 Georgien

Asien 
 Oman
 Forenede Arabiske Emirater

Afrika 
 Seychellerne
 Mauritius
 Réunion (hører til Frankrig)

Tidszoner
Samara (Volga)

Samara (, ) er en venstre biflod til Volga i Orenburg og Samara oblast i Den russiske føderation. Floden udspringer i Obsjtjij Syrt () i Perevolotskij rajon, Orenburg oblast og udmunder i Saratovreservoiret ved Samara i Samara oblast.

Floden er 594 km lang, har et afvandingsareal på 46.500 km² og en middelvandføring på 50 m³/s ved udmundingen i Saratovreservoiret ved byen Samara. Den største bifloder til Samara er Bolsjoj Kinel.

Floden nævnes første gang i år 921 af den arabisk rejsende Ahmad ibn Fadlan som "Samur". Der er mange versioner af oprindelsen af navnet Samara, en af dem, den mest berettigede ud fra et sprogligt, geografisk og historisk synspunkt, henviser til at hydronymet "Samara" stammer fra det indoiranske og indoariske "skotovodov", der har betydningen "sommerflod/sommervand".

Referencer

Eksterne henvisninger 

Bifloder til Volga
Floder i Orenburg oblast
Floder i Samara oblast
Gabriel Milan

Gabriel Milan (født 1631, død 26. marts 1689 i København, Danmark) var guvernør i Dansk Vestindien i fra 1684 til 1686. 

Milan kom fra en velstående portugisisk adelsfamilie og som ung rejste han ud. I Amsterdam var han købmand og kom i kontakt med prins Jørgen af Danmark, hvor han blev hans bankier på hans udenlandsrejse i perioden 1667-70.

Han fik god kontakt med det danske hof, og Peder Schumacher Griffenfeld brugte ham i de følgende år til indkøber af juveler til dronningen og kunst til kongen. Milan blev i 1668 udnævnt til dansk faktor og i 1671 til generalfaktor i Amsterdam med hjælp fra Griffenfeld. Kort tid efter kom han på kant med den danske legation i Haag. På samme tid forværrede hans økonomiske situation sig, da han i stadig større udstrækning måtte forskudtere store beløb for den danske konge. Yderligere døde manden, som havde finansieret meget af hans personlige forbrug, hans svoger Josva Abensur. 

I 1678 rejste han til København for at inddrive noget af det, kongen skyldte ham. Inddrivelsen af gælden gik langsomt, og Milan og hans familie led stor nød i de følgende år. Kongen udnævnte derfor Milan som guvernør i Dansk Vestindien i 1684 i stedet for at nedbetale gælden. På Sankt Thomas, som Dansk Vestindien bestod af den gang, førte han et meget strengt og tyrannisk regime overfor øens befolkning. Forgængeren i hans stilling, Adolph Esmit, havde han fået besked om at sende hjem til København, men han kastede ham i stedet i fængsel i et udpresningsforsøg. Til sidst blev klagerne over Milan så stærke, at koloniledelsen i 1686 kaldte ham hjem til København. Her blev han stillet for retten og dømt til Fortabelse af Ære, Liv og Gods i 1687, en dom som blev stadfæstet af Højesteret i 1689. Den 26. marts samme år blev Milan halshugget på Kongens Nytorv.

Eksterne henvisninger 
 Laurs Laursen: Dansk biografisk Lexikon om Gabriel Milan 

Dansk Vestindiens guvernører
Otto Lütken

Otto Lütken (født 1. december 1749 i Helsingør, død 21. december 1835) var en dansk søofficer. Han havde rang af kontreadmiral og havde kommandoen over det norske søforsvar fra 1810 til 1814. Lütken deltog ved stormandsmødet på Eidsvoll (ofte kaldet Notabelmøtet) den 16. februar 1814.

I 1813 fik han Dannebrogordenens kommandørkors, i 1817 storkorset.

Eksterne henvisninger 
 Otto Lütken fra Dansk biografisk leksikon

Kommandører af Dannebrog
William Keppel, 7. jarl af Albemarle

William Coutts Keppel, 7. jarl af Albemarle KCMG PC (født 15. april 1832, død 28. august 1894), kendt som Viscount Bury mellem 1851 og 1891, var en britisk soldat, hofmand og politiker.

Forfædre 
William Keppel var søn af George Keppel, 6. jarl af Albemarle, der igen var oldesøn af Anne van Keppel, grevinde af Albemarle. Anne van Keppel var sønnedatter af kong Karl 2. af England.

Vicekrigsminister 
William Keppel var medlem af Underhuset i 1857–1865 og i 1868–1874. Han var medlem af Overhuset i 1876–1894. 

William Keppel var oprindeligt liberal, men blev senere konservativ. 

Under Lord Palmerstons og Lord Russells liberale regeringer i 1859–1866 var han tilknyttet hoffet som Treasurer of the Household. I 1881 blev han frivillig Aide-de-Camp for dronningen.

I 1878–1880 var han vicekrigsminister under Benjamin Disraeli, og i 1885–1886 var han vicekrigsminister under Robert Gascoyne-Cecil, 3. markis af Salisbury.

Efterkommere 
William Keppel var gift med Sophia Mary MacNab. Deres tredje søn (George Keppel) var gift med Alice Keppel, der var Edward 7. af Storbritanniens elskerinde.

George og Alice Keppel fik to døtre. Deres yngste datter (Sonia Rosemary Keppel) blev mor til Rosalind Shand (1921–1994) og mormor til Camilla Shand (født 1947), der er gift med kong Charles 3. af Storbritannien (født 1948). 

Officerer fra Storbritannien
Jarler fra Storbritannien
Ministre fra Storbritannien
Britiske politikere fra Liberal Party
Britiske konservative politikere
Personer fra London
Stolelift

En stolelift er en type svævebane, som består af et konstant cirkulerende metalkabel-kredsløb mellem to stationer og typisk også over mellem-tårne, som bærer en række stole. De benyttes primært til transport på skibakkerne i de fleste skisportsområder. De benyttes foruden i skisportsområderne også i forlystelsesparker, ved forskellige turistattraktioner og til urban transport. Stolelifte har et varierende antal stole/siddepladser i vognene, som varierer fra 1-8 personer per vogn.

Stoleliftene varierer i størrelse og effektivitet, en stolelift kan transportere optil 4.000 personer i timen og de hurtigste opnår hastigheder på op til 43,2 km/t. En topersoners stolelift kan transportere omkring 1.200 personer i timen. En firepersoners aftagelig stolelift kan transportere 2.400 personer i timen.

Eksterne henvisninger 

 Skilifts.org An online community dedicated to documenting all types of Ski Lifts, founded by Bill Wolfe.
 Chairlift.org preservation society
 Colorado Chairlift Locations

Svævebaner
Skilifte